**ΝΕΟΚΛΑΣΙΚΗ ΑΡΧΙΤΕΚΤΟΝΙΚΗ — ΑΘΗΝΑ ΤΟΥ 19ΟΥ ΑΙΩΝΑ**

**ΕΝΔΕΙΚΤΙΚΑ ΘΕΜΑΤΑ – ΕΡΩΤΗΣΕΙΣ**

Σε ποια εποχή εμφανίστηκε στην Δυτική τέχνη το κίνημα του νεοκλασικισμού, και σε ποιες χώρες ή περιοχές διαδόθηκε; Ποια ήταν τα χαρακτηριστικά τη νεοκλασικής αρχιτεκτονικής; Υπήρχαν διαφορές με την αρχαία κλασική αρχιτεκτονική;

Πώς και από πού μεταδόθηκε στην Ελλάδα ο νεοκλασικισμός; Με ποιο τρόπο τα ιστορικά γεγονότα και οι πολιτικές συνθήκες της Ελλάδας του 19ου αιώνα επηρέασαν την αρχιτεκτονική της Αθήνας;

Πώς και γιατί κυριάρχησε η νεοκλασική αρχιτεκτονική στην Αθήνα και σε άλλες πόλεις της Ελλάδας; Πόσο διαδόθηκε στον χώρο και στην κοινωνία;

Ποιοι αρχιτέκτονες ήταν οι εκφραστές του νεοκλασικισμού στην Ελλάδα (Σταμάτης Κλεάνθης και Εδουάρδος Σάουμπερτ, Λύσανδρος Καυτατζόγλου, Θεόφιλος Χάνσεν, Φρίντριχ Γκαίρτνερ [Friedrich Gärtner]);

Ο σπουδαιότερος αρχιτέκτονας της νεοκλασικής σχολής στην Αθήνα (τέλη 19ου-αρχές 20ού αιώνα) ήταν ο Ερνέστος Τσίλερ (Ernst Ziller, 1837-1923). Ποια ήταν η ζωή και η σταδιοδρομία του, από ποιους επηρεάστηκε, και τι ρόλο έπαιξε στη διαμόρφωση της νεοκλασικής αρχιτεκτονικής της Αθήνας;

Πώς εκφράζονταν τα ιδανικά του νεοκλασικισμού στο έργο του Τσίλερ και με ποιο τρόπο εισήγαγε τα στοιχεία της νεοκλασικής αρχιτεκτονικής στο έργο του;

Ποιος ήταν ο αντίκτυπος του έργου του Τσίλερ στην αστική ανάπτυξη της Αθήνας και πόσο αυτό διαμόρφωσε την εικόνα της πόλης ως σύγχρονης ευρωπαϊκής πρωτεύουσας; Βρες χαρακτηριστικά κτήρια του Τσίλερ στην Αθήνα. Ποια η σημασία και η λειτουργία τους σήμερα;

Πώς εκδηλώθηκε ο νεοκλασικισμός στα επιμέρους διακοσμητικά στοιχεία των κτηρίων (ζωγραφικός διάκοσμος, ακροκέραμα);